open-index/open-wikipedia-markdown huggingface dataset:
युसी वेब

**युसी वेब  निगम** वा **युसी मोबाइल** कम्पनीको प्रधान कार्यालय क्वाङतोङको ग्वाङझोउमा रहेको छ। यो अलिबाबा समूहको पूर्ण सहायक कम्पनी हो।

## इतिहास 
युसी प्रविधिका संस्थापक लियाङ जि र हे सियाओपेङले प्रख्यात दूरसञ्चारको क्षेत्रमा सेवा गरेकाले उनीहरू प्रविधि र सञ्चार क्षेत्रमा धेरै अनुभवी मानिएका छन्। सन् २००३ को अन्तमा आफ्नै व्यवसाय सुरू गरेपछि, उनीहरूले पहिलो मोबाइल फोन डाँक प्रदायक युसी मेलको अगष्ट २००४ मा विकसित गरेक थिए।  युसी मेलले एचटिएमएलको पनि समर्थन गर्दछ। यो मञ्च एक खुला अन्तरमुख हो जसले डाँकका सूत्रहरूको माध्यमबाट इन्टरनेटमा वेब पृष्ठहरूलाई प्रत्यक्ष पहुँच गर्न सक्षम पार्दछ। संस्थापकहरूले उत्पादन प्रतिक्रिया मध्यस्थता भएतापनि, एचटिएमएल अन्तरमुखको प्रयोग गरी इन्टरनेट पहुँच गर्नका लागि मोबाइल फोन प्रयोगकर्ताहरूको माग अत्यन्तै प्रबल रहेको पत्ता लगाएका थिए जसका कारण उनीहरूले छिटो नै एउटा विशेष मोबाइल फोन इन्टरनेट उपकरण  बनाउने निर्णय गरेका थिए। सोही महिनामा, संस्थापकहरूले युसि ब्राउजरको निर्माण गरेका थिए जुन युसी मेलमा आधारित थियो।

युसी वेब, मोबाइल ब्राउजरको क्षेत्रमा एक प्रमुख  प्रविधि र पूर्ण बौद्धिक सम्पत्ती अधिकार प्राप्त गर्ने चीनमा पहिलो कम्पनी हो। यो संसारमा ओपेरा मिनी पछिको पहिलो सफ्टवेयर हो।

जून २०१४ मा, युसी वेब सबैभन्दा ठूलो चिनियाँ इण्टरनेट समायोजन सम्झौता अन्तर्गत अलीबाबा समूहको पूर्ण सहायक कम्पनी बनेको थियो प्रमुख कार्यकारी यु योङफु नेतृत्वमा, अलीबाबा यूसी मोबाइल व्यवसाय समूहले ब्राउजर, खोजी, स्थान-आधारित सेवा, अनुप्रयोग भण्डार, मोबाइल खेल र मोबाइल पाठकको सञ्चालनलाई निरीक्षण गरेको थियो।

## उत्पादनहरू 
### सफ्टवेयर उत्पादनहरू 
यूसी ब्राउजर: सन् २००४ मा युसी प्रविधिले विकसित गरेको एम सफ्टवेयर हो। यो ब्राउजर मोबाइल र सुशाङ्ख संस्करणहरूमा विभाजित छ।

१) युसी ब्राउजर विश्वको सबैभन्दा बढी प्रयोग भएको तेस्रो पक्षीय मोबाइल ब्राउजरहरू मध्येको एक हो। सन् २०१६ सम्ममा, युसी ब्राउजरहरूले ४०० मिलियन मासिक सक्रिय प्रयोगकर्ता र ६०० मिलियन भन्दा बढी प्रत्यक्ष प्रयोगकर्ताहरू नाघेको थियो।

२) युसी मोबाइल: वेबकिट कर्नेलमा आधारित छ। यो ओपेरा मोबाइलको समान छ, तथापि यसले प्रयोगकर्ता केन्द्र र यसका सबै सुविधाहरूका साथ स्याम्बियन र विन्डोज मोबाइलका मञ्चहरूको पनि समर्थन गर्दछ।

३) युसी श्रव्य दृश्य: एक मोबाइल फोन प्लेयर सफ्टवेयर हो जसमा प्रवाह सामग्रीहरूको सञ्चालन युसीको सेवक ढाँचाद्वारा रूपान्तरण गरिएको छ। यसले स्याम्बियन, विन्डोज मोबाइल र एन्ड्रोइड मञ्चको पनि समर्थन गर्दछ।

४) डेस्कटप: यसी वेबले विकसित गरेको एक मोबाइल डेस्कटप सफ्टवेयर हो जसले स्याम्बियन, विन्डोज मोबाइल र एन्ड्रोइडका मञ्चहरूको समर्थन गर्दछ।

५) सम्पर्ककर्ता परिचय: एक सञ्चार प्रबन्धन सफ्टवेयर हो जसलाई मूल रूपमा स्वतन्त्र विकासकर्ता सु जिहोङले निर्माण गरेका थिए।
सन् २०१० मा यसलाई युसी प्रविधिद्वारा अधिग्रहण गरिएको थियो। यसले स्याम्बियन, विन्डोज मोबाइल र एन्ड्रोइडका मञ्चहरूको समर्थन गर्दछ।

५) यूसी समाचार: युसी वेबले विकास गरेको एक समाचार जाल स्थल हो।

## सन्दर्भ सामग्रीहरू 
## बाह्य कडीहरू 
आधिकारिक वेबसाइट

श्रेणी:अलिबाबा समूह
श्रेणी:इन्टरनेट खोज इञ्जिनहरू
श्रेणी:ग्वाङझोउमा आधारित कम्पनीहरू
श्रेणी:चीनका इन्टरनेट प्रविधि कम्पनीहरू
एकीकृत दूरसञ्चार कम्पनी

**एकीकृत दूरसञ्चार कम्पनी (आइटिसी)** () सन् २००५ मा स्थापना गरिएको साउदी अरबको अग्रणी दूरसञ्चार सेवा प्रदायकहरू मध्ये एक हो जसले साउदी अरब बजारका कारोबार, उपभोक्ताहरू र थोक क्षेत्रहरूको लागि ब्रोडब्याण्ड, अन्तरक्रिया र भूउपग्रह सेवाहरू प्रदान गर्दछ। कम्पनी पूर्ण निजी स्वामित्वमा स्थापना भएको कम्पनी हो।

आइटिसी, विविध साउदी बहु उद्योग कम्पनी मवारिद होल्डिङ समूहको एक भाग हो।
यस समूहले २७ वटा सहायक कम्पनीहरूलाई सञ्चालन गर्दछ जसमा यसले ४ वटा प्रमुख व्यापारीक क्षेत्रहरूमा मिडिया र सञ्चार, लगानी सेवा, परियोजना तथा व्यापार सेवा सञ्चालनमा ल्याएकको छ। यसमा हाल ४०० जना कर्मचारीहरू कार्यरत छन्। कम्पनीको प्रधान कार्यालय साउदी अरबको प्रमुख व्यापारी क्षेत्र मध्येको एक जेद्दमा अवस्थित छ। यसले माइक्रोवेव पहुँचको लागि विश्वव्यापी अन्तरक्रियाशीलता (वाइम्याक्स) सेवा पनि प्रदान गर्दछ जसको सञ्जाल देशका प्रमुख सहरहरूमा मात्र रहेको छ। कम्पनीमा लगभग ४०० कर्मचारीहरू कार्यरत छन्।

## पूर्वाधार 
आइटिसीले डाटा सेवा प्रदायक, इण्टरनेट सेवा र भिएसएटि अनुमानि पत्र , ६ वटा डाटा केन्द्रका साथ स्वतन्त्र पूर्वाधारको स्वामित्व अधिग्रहण गरेको छ जसमा अल खोबर र जेद्दामा गरी दुई अन्तर्राष्ट्रिय केबल ल्याण्डिङ स्टेसनहरू सामेल छन् जसलाई पनडुब्बी केबलको माध्यमले राज्यलाई विश्वका बाँकी भागहरूसँग जोड्दछ। यी सञ्जालहरू देशव्यापी रूपमा साउदी अरबका सबै सहरहरूमा १७,००० किलोमिटर फाइबर सञ्जाल मार्फत जडान गरिएका छन्। एकीकृत दूरसञ्चार कम्पनीले साउदी अरबमा कार्यकारी बादल सेवा सञ्चालन गर्दछ जसले विविध मुल्य अभिवृद्धि बादल सेवाहरू प्रदान गर्दछ।

## सेवा तथा उत्पादनहरूको सूची 
यो सूची एकीकृत दूरसञ्चार कम्पनीले प्रदान गरेको सेवा तथा उत्पादनहरूको सूची हो:

१) राष्ट्रिष डाटा सञ्जाल

२) अन्तर्राष्ट्रिय डाटा जडान

३) भूउपग्रह सेवा भिएसएटि

४) इण्टरनेट सेवा

५) बादल शुसाङ्ख्य सेवा

६) डाटा केन्द्र प्रवन्ध

७) सह-स्थान

८) प्रवन्धित राउटर

९) डाटा सेवा

## कार्यकारीहरू 
१) कमेल हद्दद - प्रमुख वित्तीय अधिकारी

२) घसान अब्दुल वाहब इतानी - प्रमुख कार्यकारी अधिकृत

३) अहमद हसान - प्रमुख वाणिज्य अधिकारी

## प्रतिस्पर्धीहरू 
यो कम्पनी साउदी अरबको लोकप्रिय दूरसञ्चार कम्पनीहरू मध्ये एक हो। यसका प्रमुख प्रतिस्पर्धाीहरू साउदी दूरसञ्चार कम्पनी, मोबिली, जेन साउदी अरब, ब्राभो, भर्जिन मोबाइल साउदी अरब, लोबारा साउदी अरब हुन्।

## सन्दर्भ सामग्रीहरू 
## बाह्य कडीहरू 
* आधिकारिक वेबसाइट 

श्रेणी:साउदी अरबका दूरसञ्चार कम्पनीहरू
मोबिकम निगम

**मोबिकम निगम** (मङ्गोल: Мобиком Корпораци) एसियाली राष्ट्र मङ्गोलियाको सबैभन्दा ठूलो दूरसञ्चार प्रदायक कम्पनी हो। यो मङ्गोलियाको जेठो दूरसञ्चार कम्पनी पनि हो जसको स्थापना १८ मार्च १९९६ मा भएको थियो। त्यतिबेला यसका कुल १० लाख ३० हजार ग्राहकहरू रहेका छन्। यो तीनवटा कम्पनीद्वारा संयुक्त पूँजी कम्पनीको रूपमा स्थापना भएको थियो जसमा न्यूकम समूह, जापानको सुमिटोमो र केडिडिआई समावेश छन्।

हाल मोबिकम निगमले संस्था र व्यक्तिगत प्रयोगकर्ताहरूलाई दूरसञ्चार, आपसी जडान, इण्टरनेट, भूउपग्रह सञ्चार र सञ्जाल पूर्वाधारहरूका लागि आधारभूत सेवाहरू प्रदान गर्दछ। मोबिकम निगमले हाल ६४ सेवा प्रदायक, २२०० ठेकेदार वितरक र १०,००० भन्दा बढी मोबाइल विक्रेताहरूलाई सेवा प्रदान गरिरहेको छ।

## गुणस्तर मानक 
मोबिकम निगमले सन् २०११ देखि, आइएसओ ९००१: २००८ सुरक्षा व्यवस्थापन प्रणाली र आइएसओ २७००१: २००५  गुण व्यवस्थापन प्रणाली मानक लागू गर्दै आइरहेको छ। राजधानीमा रहेको प्रधान कार्यालयसँग काम गर्न, सार्वजनिक सेवाको लागि निजी क्षेत्रको उत्तम व्यवस्थापन र प्राविधिक समाधानको लागि काम गर्न, महानगरीय नागरिक सूचना केन्द्रबाट नागरिकहरूको प्रतिक्रिया लिन, महानगरपालिका सूचना केन्द्रबाट प्रतिक्रिया बुभाउन र सहर अधिकारीहरूको निर्माताहरू र सामाजिक बीमा सन्दर्भ सेवाहरूमा पहुँच बृद्धि गराउन यसले उल्लेखनीय भूमिका निर्वाह गर्दै आइरहेको छ।
मानकीकरणका लागि अन्तर्राष्ट्रिय सङ्गठनले (आइएसओ) मोबिकम निगमका लागि अन्तर्राष्ट्रिय गुणस्तर प्रमाणपत्र पुनः जारी गरेको थियो। मोबिकम निगम आइएसओ ९००१: २००८ प्रमाणपत २६ जून २०१४ देखि थप ३ वर्षको लागि नवीकरणीय गरिएको थियो।

## सङ्गठनात्मक सामाजिक दायित्व 
मोबिकम निगमसँग सामाजिक जिम्मेवारी कार्यक्रमहरूको विशाल अनुभव छ। यसको स्थापना कालको १८ वर्ष देखि सामाजिक उत्तरदायित्वको रूपरेखा भित्र यसले ३.६ बिलियन तोगरोग खर्च गरिसकेको छ।

## सेवाहरू 
१) यसले विमोसप्र र डब्ल्यूसिडिएमए लगायतका लोकप्रिय दूरसञ्चार सेवाहरू सञ्चालन गर्दै आइरहेको छ र विश्वका १७६ वटा देशहरूमा यसले ५०० वटा दूरसञ्चार कम्पनीहरूसँग सहकार्य गरी रोमिङ सेवा पनि सञ्चालन गर्दछ।

२) एकीकृत इण्टरनेट तथा भूउपग्रह सञ्चार सुविधा पनि यसले प्रदान गर्दछ।

३) यसले मङ्गोलियाली बजारमा आइफोन, सामसुङ, नोकिया, ब्ल्याकबेरी र सोनी ब्राण्डका विभिन्न किसिमका मोबाइल बिक्रीवितरण गर्दछ।

४) मोबिकमले साँढे तेस्रो पुस्ता सञ्जाल सन् २००९ मा सुरुवात गरेको थियो भने एचएसपिए पनि सञ्चालन गर्दछ।

## सन्दर्भ सामग्रीहरू 
## बाह्य कडीहरू 
*Мобикомын албан ёсны сайт
*Харилцаа Холбооны Зохицуулах Хороо 

श्रेणी:मङ्गोलियाका दूरसञ्चार कम्पनीहरू
आज् न्युज

**आज् न्युज** () चौबीसै घण्टा समाचार प्रसारण गर्ने एक पाकिस्तानी समाचार दूरदर्शन च्यानल हो। नेपालीमा आज् को शब्द आज वा हाल हुन्छ। यो एक निजी स्वामित्वमा रहेको उर्दू भाषाको दूर्दशन स्टेशन हो जसले राष्ट्रिय र अन्तर्राष्ट्रिय समाचारहरूलाई समेट्छ। कम्पनीका कार्यालयहरू कराची र सिन्धमा रहेका अवस्थित छन्। राजनीतिक र सामाजिक मुद्दाहरूमा व्यापक रूपमा ध्यानाकर्षण, र वर्तमान मामिलाहरूमा तटस्थ विश्लेषणको साथ, आज न्युजले सधैं निष्पक्ष हुन सफल भएको छ दवी गरेको छ।

## च्यानल र यसका कार्यक्रमहरू 
आज् न्युज २३ मार्च २००५ मा रेकर्डर टेलिभिजन नेटवर्क ( विजनेस रेकर्डर ग्रुप ) द्वारा सुरु गरिएको थियो।

२२ अप्रिल २००७ मा पाकिस्तान इलेक्ट्रोनिक सञ्चार माध्यम नियामक प्राधिकरण (पेमरा) ले आज् न्यूजमा न्यायिक सङ्कट सम्बन्धी समाचार, अन्तरवार्ता कार्यक्रम र अन्य कार्यक्रमहरू प्रसारणको लागि कारण बताइएको सूचना पेश गरेका कारण यसलाई बन्द गरिदिने धम्की दिइएको थियो।

उक्त सूचनामा यस दूर्दशन च्यानलले सर्वोच्च अदालत न्यायिक समिति सम्बन्धमा विचाराधीन विषयको समाचार, अन्तरवार्ता कार्यक्रममा  पाकिस्तान इलेक्ट्रोनिक सञ्चार माध्यम नियामक प्राधिकरण अध्यादेशको उल्लङ्घन गरेको बताइएको थियो। पाकिस्तानको सूचना, प्रसारण र राष्ट्रिय सम्पदा मन्त्रालयको बाह्य प्रचार शाखा मार्फत सूचनामा यस च्यानलले गैर आपत्तिजनक प्रमाणपत्र उत्पादन गर्न पनि असफल भएको बताइएको थियो जून छोटो अवधिको अनुमति पत्र प्रशोधनको लागि आवश्यक पर्दछ।

२३ मार्च २००९ मा, आज् न्युजले २४ सै घण्टा समाचार प्रसारण गर्ने एक न्यूज च्यानलमा रूपान्तरण भएको थियो।

## ढाँचामा परिवर्तन 
हालसालै यस च्यानलको ढाँचा एक उन्नत च्यानलबाट समाचार च्यानलमा परिणत गरिएको थियो, यद्यपि यसले द फोर म्यान सो जस्ता केही मनोरञ्जन कार्यक्रमहरूको सञ्चालन गरिरहेको छ।

## मनोरञ्जन कार्यक्रमहरू 
१)लेट नाइट सो विथ बेगम नवाजिस अलि

२)द फोर म्यान सो (हाल सञ्चालित छैन)

३)लाइभ विथ खलिद बट 

४)अन्दरकी वात राजा के साथ 

५)न्युज, भ्युज एण्ड कन्फ्युज्ड (हास्य व्यङ्ग्य कार्यक्रम - सञ्चालक:फासी जाका)

## ज्ञानमूलक कार्यक्रमहरू 
१) वेहम (फरहान गौहर)

२) बजेत वृत्तचित्र (जाफर जैदी)

३) आवाज

## वर्तमान समसामयिक कार्यक्रम 
१) इस्लामाबाद टुनाइट

२) गुड मर्निङ आज 

३) फैसला आपका

४) पाकिस्तान एट सेभेन| स्पटलाइट

५) जि फर घरिदा

६) रना मुबासिर 

७) रूवरू

८) अमन बारबरीके साथ

९) सवाल हे पाकिस्तानका

१०) पैसा बोल्ता हे 

## सन्दर्भ सामग्रीहरू 
श्रेणी:पाकिस्तानी दूरदर्शन सञ्जाल
श्रेणी:पाकिस्तानका दूरदर्शन च्यानलहरू
भर्जिन मोबाइल साउदी अरब

**भर्जिन मोबाइल साउदी अरब** () एसियाली राष्ट्र साउदी अरबको एक प्रमुख दूरसञ्चार कम्पनीहरू मध्ये एक हो वा साउदी अरबको मोबाइल सञ्जाल प्रदायक कम्पनी हो। यसले सन् २०१४ मा साउदी अरबको सञ्चार तथा सूचना प्रविधि आयोग मार्फत साउदी अरबमा मोबाइल सञ्जाल सञ्चालनको लागि अनुमति पत्र प्राप्त गरेको थियो। कम्पनीका प्रमुख कार्यकारी अधिकृत पाउद हलावी हुन्।

भर्जिन मोबाइल साउदी अरब, बेलायत बहुराष्ट्रिय दूरसञ्चार कम्पनी भर्जिन मोबाइलको नियन्त्रणमा रहेको छ। कम्पनीलाई आधिकारिक रूपमा भर्जिन मोबाइल साउदी संस्था भनिन्थ्यो। यो एक साउदी अरबी कम्पनी हो जसले स्थानीय, क्षेत्रीय र विश्वव्यापी सेयरधनी र मोबाइल दूरसञ्चारमा विशेषज्ञहरू ल्याउँदछ।

यसको प्रधान कार्यालय राजधानी रियादमा अवस्थित छ र यसका देशका विभिन्न ठाउँहरूमा छरिएका ग्राहक सेवा केन्द्र रहेका छन् भने जेद्दामा सदस्य हेरचाह केन्द्र रहेको छ।

## इतिहास 
भर्जिन मोबाइल साउदी अरबले, साउदी अरबको सञ्चार तथा सूचना प्रविधि आयोग मार्फत मोबाइल सञ्जाल सञ्चालन गर्नका लागि अप्रिल २०१४ मा अनुमति पत्र प्राप्त गरेको थियो।

भर्जिन मोबाइल साउदी संस्था सिमित दायित्व कम्पनी जून २०१३ मा आधिकारिक रूपमा स्थापना भएको थियो भने यसले सेवा सञ्चालन १ अप्रिल २०१४ देखि गर्दै आइरहेको छ। यसलाई साउदी अरबको सञ्चार तथा सूचना प्रविधि आयोगद्वारा भर्जिन मोबाइलको अनुमतिपत्र प्रदान गरिएको थियो।

कम्पनी भर्जिन मोबाइल मध्य पूर्व र अफ्रिकाको एक भाग हो जसमा सेयर स्थानीय साउदी अरबी नागरिकहरूको रहेको छ।

## सञ्जाल 
भर्जिन मोबाइल साउदी अरबल, साउदी दूरसञ्चार कम्पनीको सञ्जालमा आधारित छ। यो सञ्जाल निम्न उल्लेखित आवृत्तिहरूमा कार्य सञ्चालन गर्दछ:

१) तेस्रो पुस्ता २१०० मेगाहर्ज

२)चौँथो पुस्ता दीर्घकालीन सञ्जाल १८००/२३०० मेगाहर्ज

## उत्पादनहरू 
भर्जिन मोबाइल साउदी अरबले आफ्नो प्रस्तावहरूमा "निष्पक्षता र सरलता" सहित सम्पूर्ण सेवाहरू प्रदान गरिरहेको कुरा दावी गर्दै आइरहेको छ।

भर्जिन मोबाइलका दूरसञ्चार सेवाहरू यस प्रकारका छन्:

१) सङ्ख्या आरक्ष सेवा

२) (प्रिपेड) पूर्व भुक्तानी योजनाहरू

३) (पोष्टपेड) पछि भुक्तानी योजना

४) प्रिपेड) पूर्व भुक्तानी मोबाइल विस्तृत पट्टी सेवाहौ

भर्जिन मोबाइलले आफ्ना सम्पूर्ण उत्पादनहरू साउदी अरबमा विक्री वितरण गर्दछ। यसले तेस्रो तथा चौथो पुस्ताको सञ्जाललाई सञ्चालनमा ल्याएको छ।

## सन्दर्भ सामग्रीहरू 
## बाह्य कडीहरू 
*आधिकारिक वेबसाइट

श्रेणी:साउदी अरबका दूरसञ्चार कम्पनीहरू
बतलकु

**बहराइन दूरसञ्चार कम्पनी** आधिकारिक नाम बतलकु, () बहराइनमा आधारित एक प्रमुख बहुराष्ट्रिय दूरसञ्चार कम्पनी हो। यस कम्पनी प्रधान कार्यालय बहराइनमा अवस्थित छ भने यो कम्पनी बहराइन सेयर बजारमा सूचीत छ। यस कम्पनीका अध्यक्ष अब्दुला बिन खलिफा अल खलिफा हुन्। बतलकुले बहराइनमा लगभग १,३००० भन्दा बढी कर्मचारीहरूलाई रोजगारी प्रदान गरेको छ। बतलकु जयन बहराइनको प्रतिस्पर्धी हो।

यसले मोबाइलका लागि विमोसप्र ९०० / विमोसप्र १८०० / विमोसप्र २१०० र दीर्घकालीन सञ्जाल १८०० प्रदान गर्दछ जबकि यसको आवासिय इण्टरनेट भनेको एडिएसएल, ताररहित (तेस्रो र चौथो पुस्ता) वा एफटिटिएच सेवा हो। बतलकु बहराइनको प्रमुख इन्टरनेट सेवा प्रदायक हो।

## स्वामित्व
बतलकु सन् १९८१ मा बहराइनी सार्वजनिक संयुक्त पूँजी कम्पनीको रूपमा स्थापना गरिएको थियो र यसको आधिकारिक साझेदार पूँजी २०० मिलियन बहराइनी दिनार (५३१ मिलियन अमेरिकी डलर) रहेको थियो।

ओरास्कम लगानी कम्पनीको ६० प्रतिशत यसमा लगानी रहेको छ भने बहराइन सरकारले (मुमतलकत कम्पनी, अम्बर कम्पनी र सामाजिक बीमा संस्था) ४० प्रतिशत लगानी गरेको छ र यसका साथसाथै विभिन्न वित्तीय संस्थाहरूले पनि यसमा लगानी गरेका छन् जसमा निजी बहराइनी निगम, खाडी सहयोग परिषद्ले र अन्तर्राष्ट्रिय लगानीकर्ताहरू पनि यसमा सामेल छन्।

१४ भौगोलिक क्षेत्रहरूले प्रत्येक्ष वा अप्रत्येक्ष रूपमा यस कम्पनीमा लगानी गरी यसलाई संसारको प्रमुख बहुराष्ट्रिय दूरसञ्चार कम्पनी बनाउनमा मद्दत गरेका छन्।

## समायोजन तथा अधिग्रहण
सन् १९९८: कुवेत भित्र इन्टरनेट र डाटा सञ्चार सेवाहरूको निजीकरण गर्ने रणनीतिका साथ कुवेतको सञ्चार मन्त्रालयल आह्वान गरेको सार्वजनिक प्रस्तावमा यसले क्वालिटी नेटको ४४% अधिग्रहण गरेको थियो

सन् २००१: बतलकु जोर्डनको स्थापना, राष्ट्रिय उपकरण दूरसञ्चार प्रणालीको अधिग्रहण र बतलकु सहित पहिलो दूरसञ्चार समूहको निर्माण।

सन् २००३: पूर्णरूपमा बतलकु मध्यपूर्वक स्वामित्वमा, बतलकु मिश्रको, मिश्रको राजधानी कायरोमा संयुक्त पूँजी कम्पनीको रूपमा स्थापना।

सन् २००६: बतलकुले जोर्डनको प्रमुख दूरसञ्चार कम्पनी युमिनिहको ९६% सेयरको खरिद गरेको थियो।

सन् २००७: बतलकुले यमनको साबाफोनको १४४ मिलियन अमेरिकी डलरमा नगदमा २०% सम्पत्तिको खरिद गरेको थियो।

सन् २००९: बतलकुले मिलेनियम निजी कम्पनीसँग सहकार्य गरी मिलेनियम भारत कम्पनी लिमिटेडको निर्माण गरियो जसको उदेश्य चेन्नईमा आधारित दूरसञ्चार कम्पनी एस टेल लिमिटेडको ४९% भाग अधिग्रहण गर्नु थियो। 

सन् २०१३: बतलकुले केबल एन्ड वायरलेस कम्युनिकेसनको अधिग्रहण गर्ने घोषण गरेको थियो। यसले माल्दिभ्सको धिरागू, च्यानल टापूको सियोरको पनि अधिग्रहण गर्ने बताएको थियो।
أمريكي.
सन् २०१४: बतलकु समूहले क्वालिटी नेटको ४६% सम्पत्ति अधिग्रहण गर्न सफल भएको थियो।

## सन्दर्भ सामग्रीहरू 
## बाह्य कडीहरू 
* 

श्रेणी:बहराइनका दूरसञ्चार कम्पनीहरू
पोरशा उपजिल्ला

**पोरशा** ()  बङ्गलादेशको उत्तरी भागमा पर्ने जिल्ला नउगाँ जिल्लाको एक उपजिल्ला हो। यो उपजिल्ला राजशाही विभागमा अन्तर्गत पर्दछ।

## भूगोल 
पोरशा बङ्गलादेशको उत्तरी भागमा पर्छ भने यो उपजिल्ला २४°५४' देखि २५°०५' उत्तर अक्षांश र ८८°२४' देखि ८८°३९' पूर्वी देशान्तरणमा अवस्थित छ। परोशा उपजिल्लाले बङ्गलादेशको कुल क्षेत्रफल मध्ये २५२.८३ वर्ग किलोमिटर ओगटेको। यस उपजिल्लालाई सापाहार उपजिल्लाले उत्तर, गोमस्तापुर र नियामतपुर उपजिल्लाले दक्षिण, पत्नीतला र महादेवपुर उपजिल्लाले पूर्व र भारतको पश्चिम बङ्गाल राज्यले पश्चिमबाट घेरेको छ। शिव र पूनर्भावा नदि यस उपजिल्लाको प्रमुख नदिहरू हुन्।

## जनशाङ्खिकि 
बङ्गलादेश राष्ट्रिय जनगणना अनुसार यस उपजिल्लाको कुल जनसङ्ख्या १२१८०९ रहेको  छ जसमध्ये पुरुषको जनसङ्ख्या ६१८९६ छ भने महिलाको जनसङ्ख्या ५९९१३ रहेको छ। धर्मका आधारमा यस जिल्लामा इस्लाम धर्मवलम्बीको जनसङ्ख्या १०४५७१  छ भने हिन्दु धर्मवलम्बीको जनसङ्ख्या ८०५५ रहेको छ। त्यस्तै गरी बौद्ध धर्मवलम्बीको जनसङ्ख्या १३९७, इसाई धर्मवलम्बीको जनसङ्ख्या ३२ र अन्य धर्मका मानिसहरूको जनसङ्ख्या ७७५४ रहेको छ। यस उपजिल्लामा सन्थल, उराउँ र पहान जनजातिका मानिसहरू बसोबास गर्छन्। यस उपजिल्लामा २६८ मस्जिद, ४१ हिन्दु मन्दिर र १ गिर्जाघर रहेका छन्।

## अर्थतन्त्र 
यस उपजिल्लाको अर्थतन्त्र मुख्यतया कृषिमा आधारित छ भने यहाँको ५०.२०% भूभाग खेती योग्य रहेका छन्। यस उपजिल्लामा धान, गहुँ, आलु, तोरी आदि अन्न बालीहरू उत्पादन गरिन्छ। यस उपजिल्लामा मुख्यतया आँप, केरा, कटहर र खरबुजा उत्पादन हुँदै आएको छ। यस उपजिल्लामा ११ धान कुटानी केन्द्र, २ गहुँ पिसानी केन्द्र, ३ आइसक्रिम उद्योग, १६ फलाम कारखाना तथा अन्य उद्योग कलकारखानाहरू पनि सञ्चालनमा रहेका छन्। यस उपजिल्लाले धान, गहुँ, चामल र मौसमी तरकारी तथा अन्य फलफूलहरू निर्यात गर्दै आएको छ। यस उपजिल्लामा लोपोन्मुख रहेका कोदो र खैनी पनि निम्न मात्रमा उत्पादन गरिन्छ। यस उपजिल्लामा १४ हाटबजार तथा मेलाहरू सञ्चालन रहेका छन्। यस उपजिल्लामा लोपोन्मुख ठेला, गोरू गाडा र रथहरू सामान ओसारपसार तथा यातायातका साधन बन्द‌ै आएका छन्। यस उपजिल्लामा २ माछापालन केन्द्र, १ दुग्ध सङ्कलन केन्द्र तथा ११ कुखुरापालन केन्द्रहरू रहेका छन्।

यस उपजिल्लाको मुख्य आय श्रोतको बाटो भनेको कृषि र खेती हो जसमा जिल्लाकै ८१.४४% मानिसहरू संलग्न छन्। यस जिल्लाका मानिसहरू अन्य जस्तै ३.१७% मजदुरी, व्यापार र उद्योगमा ०.२२%, वाणिज्यमा ५.४३%, सञ्चार र यातायातमा ०.९३%, निर्माण क्षेत्रमा ०.२५%, सुविधा ३.३४%, धार्मिक सेवा ०.१३%, वैदेशिक रोजगारी ०.०३% र अन्य ५.०६% रहेका छन्।

## प्रशासन 
प्रशासकीय पोरशा थानाको स्थापना सन् १९३३ भएको थियो भने सन् १९८४ मा यसलाई उपजिल्लामा परिणत गरिएको थियोे। हाल पत्नीतला उपजिल्लामा १ नगरपालिका, ११ सङ्घ परिषद्, २९७ मौजा र २९२ गाउँहरू रहेका छन्। हाल यस उपजिल्लामा ६ सङ्घ परिषद्, १५५ मौजा र २५३ गाउँहरू रहेका छन्।

## शिक्षा 
यस उपजिल्लाको कुल साक्षरता दर ३५.६% रहेको छ जसमध्ये पुरुषको साक्षरता ३८.५% छ भने महिलाको साक्षरता दर ३२.६% रहेको छ। यस उपजिल्लामा २ क्याम्पस, १११ प्राथमिक विद्यालय, मदरसाहरू रहेका छन्। यस उपजिल्लाका केही उत्कृष्ट शिक्षण संस्थाहरू यस प्रकार छन्; पोरशा डिग्री क्याम्पस (सन् १९६९), गनगुडिया प्राबिधिक तथा कृषि डिग्री क्याम्पस (सन् १९८७), पोरशा उच्च विद्यालय (सन् १९२७), निथापुर उच्च विद्यालय (सन् १९३६), पोरशा उच्च मदरसा तथा उच्च विद्यालय (सन् १९२७),  पालाशबाडी चाँचिबाडी फजिल मदरसा (सन् १९६४) आदि।

## सन्दर्भ सामग्री 
## बाह्य कडीहरू 
श्रेणी:बङ्गलादेशका उपजिल्लाहरू
ननकाना साहिब जिल्ला

**नानकाना साहिब** () पाकिस्तानको पञ्जाब प्रदेशमा रहेको एक जिल्ला नानकाना राहिबको एक प्रमुख सहर हो। यस सहरको नाम सिख धर्मका गुरु नानकको नामबाट राखिएको थियो जो यहि सहरमा १५ अप्रिल १९६९ का दिन आमा तृप्ता जी र बुबा मेहता कालू जीको सूपुत्रको रूपमा जन्मिएर यहीँ पहिलोपटक उपदेश दिएका थिए। हाल यो सहर उच्च ऐतिहासिक र धार्मिक मूल्य तथा मान्यता रहेको सहर हो र संसारभरबाट सिखहरूको लागि एक लोकप्रिय तीर्थ स्थान पनि हो। यो सहर लाहोरबाट ९१ किलोमिटर (५७ माइल) पश्चिम र फैसलाबाद सहरबाट ७५ किलोमिटर (४७ माइल) पूर्वमा अवस्थित छ। एक राष्ट्रिय प्रतिवेदन अनुसार यस सहरको जनसङ्ख्या लगभग ७०,००० रहेको छ।

प्राचीन कालमा यस सहरलाई राईपुरको नामले चिनिन्थ्यो भने पछि यसको नाम राई-भोई-दि- तालवाण्डी राखिएको थियो। यस सहरमा गुरु नानको जन्म पछि यस ठाउँलाई नानकिना साहिब र पछि नानकाना साहिबमा परिणत गरिएको थियो। नानकाना साहिब नानकाना साहिब जिल्ला र तहसीलको प्रमुख सहर पनि हो।

## भूगोल 
नानकाना साहिब पाकिस्तानी उत्तरी भागमा पर्छ भने यो सहर ३१°२७′०″ उत्तर ७३°४२′२४″ पूर्व﻿को निर्देशाङ्कमा रहेको छ। नानकाना सहरले पाकिस्तानी कुल क्षेत्रफल मध्ये २९६० वर्ग किलोमिटर ओगटेको। यो सहर समुन्द्री सतहबाट १८७ मिटर उचाईमा अवस्थित छ। यो सहर लाहोरबाट ९१ किलोमिटर (५७ माइल) पश्चिम र फैसलाबाद सहरबाट ७५ किलोमिटर (४७ माइल) पूर्वमा अवस्थित छ। यस सहरमा सिख धर्मका गुरुले बाल्यकाल बिताएका थिए। 

## इतिहास 
भारत तथा भारतीय स्वतन्त्रता आन्दोलनका एक प्रमुख राजनीतिक एवम् आध्यात्मिक नेता
महात्मा गान्धीले ३ मार्च १९२१ का दिन नानकाना साहिबको भ्रमण गरका थिए। सभालाई सम्बोधन गर्दै महात्माले भने ,"तपाईँको दु: ख र शोक साझा गर्न आएको छु"। सन् २००५ मा पाकिस्तान प्रान्तीय सरकारले नानकाना साहिबलाई जिल्लाको रूपमा विकास गर्ने घोषणा गरेको थियो। सन् २००७ मा गुरु नानकको जन्म स्थलमा पाकिस्तानी सरकारले सिख धर्म विश्वविद्यालय स्थापित गर्ने योजना घोषणा गरेको थियो। जुल्फिकार अली खानका अनुसार अन्तर्राष्ट्रिय गुरु नानक विश्वविद्यालय नानकाना साहिबमा बनाउने घोषणा गरिएको थियो जसमा सिख धर्म र संस्कृतिमा उत्कृष्ट वास्तुकला, पाठ्यशास्त्र र अनुसन्धान केन्द्रको रूपमा हुनेछ।
## सन्दर्भ सामग्री 
श्रेणी:पाकिस्तानका सहरहरू
गाना डटकम

**गाना डटकम** १२३ मिलियन भन्दा बढी मासिक सक्रिय प्रयोगकर्ताहरूको साथ सबैभन्दा ठूलो भारतीय व्यावसायिक सङ्गीत प्रवाह सेवा हो। यसलाई अप्रिल २०१० मा भारतको सबैभन्दा ठूलो मिडिया बहु उद्योग कम्पनी द टाइम्स ग्रूपको सहायक टाइम्स इण्टरनेटद्वारा सुरू गरिएको थियो। यसले दुबै भारतीय र अन्तर्राष्ट्रिय सङ्गीत सामग्रीहरूको प्रदान गर्दछ। सम्पूर्ण भारतीय सङ्गीत सूची विश्व भरका प्रयोगकर्ताहको लागि उपलब्ध छ। गाना डटकममा २१ वटा भाषाहरूका सङ्गीतहरू समावेश छन् जसमा असमिया, हिन्दी, उर्दू अङ्ग्रेजी, बाङ्ला, ओडिया, गुजराती, कन्नड, मराठी, पञ्जाबी, तमिल, तेलुगु, मलयालम र अन्य प्रमुख भारतीय क्षेत्रीय भाषाहरू पर्दछन्। यसका सामग्रीहरू वेब ब्राउजर, विन्डोज, एन्ड्रोइड, म्याकओएस र आइओएसका मञ्चहरूमा उपलब्ध छन्। यो विश्वव्यापी रूपमा उपलब्ध छ।

गाना डटकमले प्रयोगकर्ताहरूलाई उनीहरूको प्रवाह सूचीहरू सार्वजनिक गर्न अनुमति दिन्छ जसले गर्दा उनीहरूले सार्वजनिक गरेका सामग्रीहरूलाई अन्य प्रयोगकर्ताहरूले अवलोकन गर्न सक्छन्। प्रयोगकर्ताहरूले मनपर्ने प्रवाह सूचीको पनि अवलोकन गर्न सक्छन्। यसको आधिकारिक मोबाइल अनुप्रयोग लगभग सबै सञ्चालन प्रणालीहरूको समर्थन गर्दछ।

## इतिहास 
गाना डटकमको डोमेन नाम सुरुमा २१ जून २००५ मा दर्ता गरिएको थियो भने यसलाई सुरुवात अप्रिल २०१० मा गरिएको थियो।

गाना डटकमले फेब्रुअरी २०१३ मा दक्षिण भारतीय सङ्गीत कम्पनीहरू सँग एक साझेदारी गरेको थियो र यसले विभिन्न ७९ रेकर्ड लेबलहरूबाट सङ्गीत अधिकार पनि प्राप्त गरेको थियो।

फलस्वरूप, गाना डटकमले ४५० करोड गीतहरूमा पहुँच गरेको थियो। गाना डटकमले टाइम्स इन्टरनेटको लागि ५० लाख अमेरिकी डलरको राजस्व उत्पन्न गरेको थियो।

बहुराष्ट्रिय भारतीय इलेक्ट्रोनिक उत्पादक कम्पनी माइक्रोम्याक्सले अक्टुबर २०१५ मा गाना डटकममा शेयर खरीद गरेको थियो। फेब्रुअरी २०१८ मा, बहुराष्ट्रिय चिनियाँ निगम थङ्सिनले पनि  ११५ मिलियन अमेरिकी डलरको लगानीका साथ कम्पनीलाई समर्थन गरेको थियो।

सन् २०१८ को मेमा, गाना डटकमले उनीहरूको सङ्गीत प्रवाह अनुप्रयोगमा नव खेल प्रवर्द्धनको सुरू गरेको थियो।  यस सङ्गीत अनुप्रयोग आवाज सहायता सुविधाको पनि प्रस्तुत गरेको थियो।

## लोकप्रियता 
### सिमिलर वेब 
नोभेम्बर २०१९ सम्म, सिमिलर वेबको तथ्याङ्कका अनुसार, यो विश्वव्यापी सर्वाधिक लोकप्रिय वेबसाइटहरूको सूचीमा ८८औँ स्थानमा रहेको छ भने भारत यसको क्रम  र जसमा यसको उछाल दर ४९.८७% रहेको छ।

### अलेक्सा इन्टरनेट 
नोभेम्बर २०१९ सम्म, अलेक्सा इन्टरनेटको तथ्याङ्कका अनुसार, यो विश्वव्यापी सर्वाधिक लोकप्रिय वेबसाइटहरूको सूचीमा ७५५औँ स्थानमा रहेको छ भने भारत यसको क्रम ८९औँ रहेको छ।

## सन्दर्भ सामग्रीहरू 
## बाह्य कडीहरू 
* 

श्रेणी:भारतीय वेबसाइटहरू
श्रेणी:सङ्गीत प्रवाह सेवाहरू
प्रियसप डटकम

**प्रियसप डटकम** () एक बङ्गलादेशी इ-वाणिज्य मञ्च हो जसको प्रधान कार्यालय बङ्गलादेशको राजधानी ढाकामा अवस्थित छ। यो बङ्गलादेशको सबैभन्दा ठूलो इ-वाणिज्य कम्पनीहरू मध्ये एक हो। कम्पनीले फेब्रुअरी २०१३ देखि निरन्तर रूपमा कार्य सञ्चालन गर्दै आइरहेको छ। प्रियसप डटकम खुद्रा व्यापारमा आधारित अनलाइन व्यापारीक मञ्च पनि हो। यसले विभिन्न क्षेत्रका विस्तारित सामग्रीहरूको खुद्रा व्यापार गर्दै आइरहेको छ। यसले हाल सम्म, इलेक्ट्रोनिक र जीवनका लागि आवश्यक समानहरू जस्तै जुत्ता, चप्पल, श्रृङ्गार सामग्री, घरेलु उपकरणका साथै स्वास्थ्य सम्बन्धित सामग्रीहरूको बिक्री वितरण गर्दै आइरहेको छ।

## इतिहास
प्रियसपका संस्थापक आसिकुल आलम खान हुन्। यसलाई ७ फेब्रुअरी २०१३ का दिन स्थापना गरिएको थिए।  प्रियसपले आफ्नो यात्रा बङ्गलादेशमा रहेको ७०० वर्ग फिट कार्यालयबाट सुरुवात गरेको थियो। यसको सुरुवात जम्मा तीन जनाले एक समूहले गरेको थियो। गृह आपूर्तिमा लगानी गर्ने यो देशको पहिलो कम्पनीहरू मध्ये एक हो। यसको आपूर्ति सञ्चालन कार्य हाल  बङ्गलादेश]]को राजधानी ढाका देखि प्रमुख सहरहरूमा रहेको छ। अन्य क्षेत्रमा समानहरू पुर्‍याइदिनका लागि प्रियसपले विभिन्न आपूर्ति कार्ताहरूको साथ लिएको छ।

## सञ्चालन तथा सेवाहरू 
प्रियसप शुसाङ्ख्य, सञ्चार तथा ग्राहक नमूनामा आधारित छ जसमा ६० जना भन्दा बढी कर्मचारीहरू कार्यरत छन्। प्रियसपका देश भरिमा ५ वटा गोदामहरू रहेका छन् जसले समानहरू पुर्‍याउने र ल्याउने काम गर्दछन्। कम्पनीले लाभ हुलाक कार्यालय सञ्जाल मार्फत उठाउने गरेको छ जसमा १ देखि २ माइल दूरी सम्ममा ८००० भन्दा बढी हुलाक कार्यालयहरू रहेका छन्। प्रियसपको आफ्नै वेबसाइट तथा एन्ड्रोइड र आइओएसका लागि छुट्टाछुट्टै अनुप्रयोगहरू छन् जसबाट ग्राहकहरूले समान तथा उत्पादनहरू मगाउने गर्दछन्। यसले बङ्गलादेशमा, चीनको प्रख्यात इ-वाणिज्य सेवा वा खुद्रा विक्रेताहरू जस्तै अलिबाबा समूह, संसारकै सबैभन्दा ठूलो इ-वाणिज्य सेवा प्रदान गर्ने वेबसाइट ताओबाओ र दोस्रो ठूलो इ-वाणिज्य सेवा प्रदान गर्ने वेबसाइट टिमलका सेवा तथा उत्पादनहरू पनि स्थानीय मुद्रामा खरिद गर्ने मिल्ने जस्तो सर्वाधिक लोकप्रिय सुविधाहरू पनि सञ्चालन गर्दै आइरहेको छ। प्रियसपका ग्राहकहरूले मगाएका समानहरू प्रियसपको प्रमुख साझेदार बङ्गलालिङ्कको सिमान्त क्षेत्रबाट आउने गर्दछ।

## साझेदारहरू 
प्रियसपका साझेदारहरू यस प्रकारका छन्:

१) विकास

२) डिमनी (गृह तथा गोदाम प्रणालीको विकासको लागि)

३) माइक्रोसफ्ट

४) बाङ्लालिङ्क

५) एटुआई

६) योङ बङ्ला

## सन्दर्भ सामग्रीहरू 
## बाह्य कडीहरू 
* 

श्रेणी:बङ्गलादेशका अनलाइन खुद्रा बजार
टेलि निगम

**टेलि निगम** (पूर्व टुइटभिड निगम), कुवेतमा आधारित एक कम्पनी हो जसले माग भएका श्रव्य दृश्यहरूको सञ्चालन गर्ने गर्दछ र यसले मध्य पूर्व र उत्तर अफ्रिकामा श्रव्य दृश्य प्रवाह सेवाको पनि प्रस्ताव गर्दछ। मञ्चले बलिउड चलचित्र तथा स्थानीय रूपमा उत्पादन भएका सामग्री, दूरदर्शन कार्यक्रम र आधिकारिक मूल सामग्रीका साथसाथै कुवेती छोटा चलचित्रहरू पनि यसको वेबसाइटमा प्रस्तुत गर्ने गरेको छ।

## इतिहास 
टेलि निगम, पूर्व टुइटभिड निगम सन् २००९ मा संयुक्त राज्य अमेरिकामा स्थापना गरिएको थियो। कम्पनीले सुरुवातमा साउदी अरब, बहराइन, संयुक्त अरब इमिरेट्स, कुवेत, कतार, ओमान, लेब्नान, जोर्डन, मिश्र, मोरक्को, अल्जेरिया, ट्युनिसिया, इराक र यमनमा सेवा सञ्चालन गर्दथ्यो। यसको प्रधान कार्यालय कुवेत र दुबईमा अवस्थित छ।

सन् २०१२ मा यसको प्रक्षेपण पछि, टेलि प्लसले श्रव्य दृश्यहरूको लागि सामाजिक सिफारिशहरू गरेको थियो।

टेलिले फेब्रुअरीमा करिब ११५ मिलियन अवलोकन प्राप्त गरेको दावी गरेको थियो र यस क्षेत्रका विभिन्न प्रमुख लगानीकर्ताहरू जस्तै डिएफजे, लुमिया क्यापिटल र एजुरे क्यापिटलहरू मार्फत यसले एकत्रित रूपमा २० मिलियन प्राप्त गरेको थियो जसमा कुवेतमा यसको बहुमत सिनेम्याजिकको रहेको थियो जुन यस क्षेत्रका अग्रणी उत्पादक कम्पनीहरूमध्ये एक हो।

मध्य पूर्वमा माग भएका श्रव्य दृश्यहरूको बजारमा कसैले पनि हात नहालेको हुनाले, टेलि प्लस र आइसिफ्लिक्स मुख्य प्रतिस्पर्धी बनेका थिए। उनीहरूले चोरी र थोरै लगानीबाट प्रभावित बजारमा प्रवेश गरेका थिए जसमा प्रति दिन १४.५ मिलियन घण्टा श्रव्य दृश्य हेरिएको हुन्थ्यो। 

सन् २०१३ मा, अरबी क्षेत्रमा श्रव्य दृश्य प्रवाह प्रस्तुत गर्नका लागि, टेलिले सा-सा (شاشا) को अधिग्रहण गरेको थियो, जसलाई मध्य पूर्वको नेटफ्लिक्स भनिन्थ्यो पछि कम्पनीले साउदी अरबको प्राथमिक इण्टरनेट दूर्दशन सञ्जाल टेलफेज ११ सँग गठबन्धन गरेको थियो।

## सेवाहरू 
कम्पनीले ब्रेकिङ ब्याड, फिल्म लाइक द सोसल नेटवर्क र दियर विल बि ब्लड जस्ता श्रृङ्खलाहरूको लागि सोनी पिक्चर्स जस्ता प्रमुख स्टुडियोसँग हस्ताक्षर गरेको थियो। श्रव्य दृश्य अनलाइन प्रवाह गर्न रुचाउँने ग्राहकहरूका लागि टेलिले सेवा दिइरहेको छ।

टेलिले मुख्यतया सदस्यतामा आधारित सेवाहरूबाट राजस्व उत्पन्न गर्दछ। यसले विज्ञापनको बिरूद्ध ग्राहकहरू गुमाउनबाट जोगिनका लागि विज्ञापनहरूलाई बेवास्ता गर्दछ। 

ब्लूमबर्ग एलपीका अनुसार, टेलिले कुवेत टिभी, केटीभीसँग साझेदारी गरेको छ। सन् २०१६ मा, टेलिले दूरदर्शन श्रङ्खला उत्पादनमा विस्तार गरेको थियो र यसको पहिलो मूल अनलाइन श्रङ्खला टेलि प्लस ग्राहकहरूका लागि मात्र उत्पादन गरेको थियो। यसले उत्पादन गरेको पहिलो श्रङ्खलाको नाम (अनुवादित) "अन्त्य पछि" राखिएको थियो जुन सिनेम्याजिकले कार्यान्वयन गरेको थियो।

## सन्दर्भ सामग्रीहरू 
## बाह्य कडीहरू 
आधिकारिक वेबसाइट

श्रेणी:कुवेतका कम्पनीहरू
श्रेणी:माग भएका श्रव्य दृश्य आपूर्ति मञ्चहरू
पत्नीतला उपजिल्ला

**पत्नीतला** () बङ्गलादेशको उत्तरी भागमा पर्ने जिल्ला नउगाँ जिल्लाको एक उपजिल्ला हो। यो उपजिल्ला राजशाही विभागमा अन्तर्गत पर्दछ।

## भूगोल 
पत्नीतला बङ्गलादेशको उत्तरी भागमा पर्छ भने यो उपजिल्ला २४°४१' देखि २४°५९' उत्तर अक्षांश र ८८°४०' देखि ८८°२३' पूर्वी देशान्तरणमा अवस्थित छ। पत्नीतला उपजिल्लाले बङ्गलादेशको कुल क्षेत्रफल मध्ये ३८२.३९ वर्ग किलोमिटर ओगटेको।  यस उपजिल्लालाई धामोइरहाट उपजिल्ला र।भारतको पश्चिम बङ्गाल राज्यले उत्तर, महादेवपुर दक्षिण, बदलगाछी उपजिल्लाले पूर्व, सापाहार र पोरशा उपजिल्लाले पश्चिमबाट घेरेको छ। शिव र अतराई नदि यस उपजिल्लाको प्रमुख नदिहरू हुन्।

## जनशाङ्खिकि 
बङ्गलादेश राष्ट्रिय जनगणना अनुसार यस उपजिल्लाको कुल जनसङ्ख्या २०९४५० रहेको  छ जसमध्ये पुरुषको जनसङ्ख्या १०८५२९ छ भने महिलाको जनसङ्ख्या १००९११ रहेको छ। धर्मका आधारमा यस जिल्लामा इस्लाम धर्मवलम्बीको जनसङ्ख्या १६३४५३  छ भने हिन्दु धर्मवलम्बीको जनसङ्ख्या ३०८३० रहेको छ। त्यस्तै गरी बौद्ध धर्मवलम्बीको जनसङ्ख्या ३६४१, इसाई धर्मवलम्बीको जनसङ्ख्या ४३ र अन्य धर्मका मानिसहरूको जनसङ्ख्या ११४७३ रहेको छ। यस उपजिल्लामा सन्थल र महाली जनजातिका मानिसहरू बसोबास गर्छन्। यस उपजिल्लामा ३३६ मस्जिद, १४७ हिन्दु मन्दिर र ९ गिर्जाघर रहेका छन्।

## अर्थतन्त्र 
यस उपजिल्लाको अर्थतन्त्र मुख्यतया कृषिमा आधारित छ। यस उपजिल्लामा धान, गहुँ, आलु, तोरी आदि अन्न बालीहरू उत्पादन गरिन्छ। यस उपजिल्लामा मुख्यतया आँप, केरा, कटहर, अम्बा, खरबुजा आदि उत्पादन हुँदै आएको छ। यस उपजिल्लामा  धान कुटानी केन्द्र, तेल उद्योग, बिस्कुट कारखाना, फलाम उद्योग, आइसक्रिम उद्योग तथा अन्य उद्योग कलकारखानाहरू पनि सञ्चालनमा रहेका छन्। यस उपजिल्लाले धान, गहुँ, चामल र मौसमी तरकारी तथा अन्य फलफूलहरू निर्यात गर्दै आएको छ। यस उपजिल्लामा लोपोन्मुख रहेका कोदो र खैनी पनि निम्न मात्रमा उत्पादन गरिन्छ। यस उपजिल्लामा ४१ हाटबजार तथा मेलाहरू सञ्चालन रहेका छन्। यस उपजिल्लामा लोपोन्मुख ठेला, गोरू गाडा र रथहरू सामान ओसारपसार तथा यातायातका साधन बन्द‌ै आएका छन्। यस उपजिल्लामा ५ माछापालन केन्द्र, ४ दुग्ध सङ्कलन केन्द्र तथा ३० कुखुरापालन केन्द्रहरू रहेका छन्।

यस उपजिल्लाको मुख्य आय श्रोतको बाटो भनेको कृषि र खेती हो जसमा जिल्लाकै ८०.२४% मानिसहरू संलग्न छन्। यस जिल्लाका मानिसहरू अन्य जस्तै २.०७% मजदुरी, व्यापार र उद्योगमा ०.७०%, वाणिज्यमा ७.७५%, सञ्चार र यातायातमा २.०५%, निर्माण क्षेत्रमा ०.४१%, सुविधा ३.६५%, धार्मिक सेवा ०.१४%, विदेशी रोजगारी ०.०६% र अन्य २.९४% रहेका छन्।

## प्रशासन 
प्रशासकीय पत्नीतला थानाको स्थापना सन् १९०७ भएको थियो भने सन् १९८३ मा यसलाई उपजिल्लामा परिणत गरिएको थियोे। हाल पत्नीतला उपजिल्लामा १ नगरपालिका, ११ सङ्घ परिषद्, २९७ मौजा र २९२ गाउँहरू रहेका छन्।

## शिक्षा 
यस उपजिल्लाको कुल साक्षरता दर ४८.८% रहेको छ जसमध्ये पुरुषको साक्षरता ५३.१% छ भने महिलाको साक्षरता दर ४६.३% रहेको छ। यस उपजिल्लामा ४ क्याम्पस, १२२ प्राथमिक विद्यालय, २८ मदरसा रहेका छन्। यस उपजिल्लाका केही उत्कृष्ट विद्यालयहरू यस प्रकार छन्; नाजीपुर सरकारी क्याम्पस (सन् १९७३), नाजीपुर म‍हिला क्याम्पस (सन् १९९५), कताबाडी उच्च विद्यालय (सन् १९२४), नाजीपुर पाइलट उच्च विद्यालय (सन् १९३०), सालाबाला कन्या विद्यालय (सन् १९२०), नाजीपुर सदिम फजिल मदरसा (सन् १९६९) आदि।

## सन्दर्भ सामग्री 
## बाह्य कडीहरू 
श्रेणी:बङ्गलादेशका उपजिल्लाहरू
ब्राह्मपुत्र-जमुना नदी प्रणाली

**ब्राह्मपुत्र-जमुना नदी प्रणाली** बाङ्लादेशको तीन प्रमुख नदी प्रणाली मध्ये एक हो। टिष्टा नदिको अधिनमा रहेका ब्रह्मपुत्र जमुना र प्राचीन ब्रह्मपुत्र र तिनका साखा नदिहरू नदि बङ्गलादेशको लगभग आधा क्षेत्रफलमा फैलिएको छन्। यस नदि प्रणालीले बङ्गलादेशको ८ विभाग मध्ये दुई विभाग भएर बग्छ जसमा राजशाही र ढाका विभाग समावेश छन्। 

बह्मपुत्र नदीले बाङ्लादेशको उत्तरमा पर्ने छिमेकी देश भारतको भवानीपुर देखि उत्तर पूर्वमा पर्ने जिल्ला कुडिग्राम हुँदै बग्छ। यो नदि पहिले दक्षिणमा बग्छ भने पछि यो दक्षिण पूर्वमा मोडिदै मधुपुर तिर बगि भैरव बाजारमा गई मेघना नदिसँग मिल्छ। मेघनाको नदिको साथमा यसले तिनकुने निर्माण गर्न ठूलो योगदान गर्दछ। प्रमुख नदिहरू मध्ये ब्रह्मपुत्र र जमुना सबै भन्दा अधिक ऊर्जावान र उच्चतम धारा बहाव धारा भएका नदिहरू हुन्। यो नदि गङ्गाको भन्दा सानो जल निकासी धारा  रहेको छ। ब्रह्मपुत्र-जमुना नदिले हिमालय को उत्तरी र पूर्वी ढलहरू खाल गर्दछ र यो ५८३००० वर्ग किलोमिटरमा फैलिएको छ। यो नदिसँग दुई दायाँ सहायक नदिहरू र दुई बायाँ सहायक सहायक नदिहरू रहेका छन्। टिष्टा र आत्राई-गुर ब्रह्मपुत्र-जमुनाको दायाँ दुई सहायक नदीहरू छन् र ब्रह्मपुत्र नदीको मुख्य प्रवाह, प्राचीन ब्रह्मपुत्र र धालेश्वरी नदीको बाँयामा रहेको छ। वास्तवमा पुरानो ब्रह्मपुत्र नदी र ढलेश्वरी नदी दुई ब्रम्हपुत्र-जमुना नदी र माथिल्लो मेघनासँग जोडिएका छन्।

१९अौँ (सन् १८३०) शताब्दीको सुरुवातमा ब्रहम्पुत्र नदि जमुना नदिसँगै बहादुरबद हुँदै बग्न शुरू गरेको थियो। जमुना नदि पहिले गोलन्दघाटमा गङ्गा नदिमा गई मिसिन्छ र दुई नदिहरू गोलन्दघाट भन्दा पछि पद्मा नामले मेघना नदिसँग चाँदपुरमा मिसिन्छ। यस नदीको कुल लम्बाई यसको दक्षिणपश्चिमी तिब्बत देखि बङ्गालको खाडीको किनारमा अगाडिबाट लगभग २८५० किलोमिटर रहेको छ (अघिल्लो भागमा पद्म र मेघना सहित)। बङ्गलादेशको इलाका भित्र, ब्राह्मपुत्र-जमुना नदिको कुल लम्बाई २७६ किलोमिटर रहेको छ जसमा ब्रह्मपुत्र मात्र ६९ किलोमिटरमा फैलिएको छ। १८ औँ शताब्दीको अन्त्य तिर जमुना नदि गङ्गा नदि तिर बगेको थियो भने सन् १७८७ को विनाशकारी बाढी पछि जसमा रङ्पुरको एक ठूलो भाग तहसनहस भएको थियो। यो नदि पछि पूर्व भएर बग्न शुरू गरेको थियो र पछि यो नदि ब्रहम्पुत्रमा मिसिएको थियो।

## सन्दर्भ सामग्री 
## बाह्य कडीहरू
सिएमएचके

**सिएमएचके** (आधिकारिक रूपमा चीन मोबाइल हङकङ कम्पनी लिमिटेड) (), पूर्व पिपुल्स टेलिफोन कम्पनी लिमिटेड, चीन मोबाइलको पूर्ण स्वामित्वमा रहेको हङकङको एक दूरसञ्चार कम्पनी हो। यस कम्पनी जनवरी १९९७ मा स्थपना गरिएको थियो र यो हङकङमा व्यक्तिगत सञ्चार सेवा प्रदान गर्ने पहिलो दूरसञ्चार कम्पनी हो। चीन मोबाइल हङकङ कम्पनी लिमिटेड वा सिएमएचके हङकङमा हालको सबैभन्दा ठूलो दूरसञ्चार कम्पनी पनि हो।

## इतिहास
जुन १९९४ मा, यो कम्पनी पहिलोपटक प्रक्षेपण गरिएको थियो र हङकङमा पिपुल्स टेलिफोन कम्पनी लिमिटेडको रूपमा स्थापित गरिएको थियो। यसले हङकङ सरकार मार्फत व्यक्तिगत सञ्चार सेवा प्रदान गर्न सेप्टेम्बर १९९६ मा इजाजतपत्र प्राप्त गरेको थियो। मे २००० मा, हङकङमा खुला पोर्टल वाप सुरुवात गर्ने यो पहिलो कम्पनी बनेको थियो।

२५ फेब्रुअरी २००४ मा, यसले आफ्नो नाम चाइना रिसोर्सेस पिपुल्स टेलिफोन कम्पनी लिमिटेड (चिनियाँ: 華潤萬眾香港有限公司) मा परिवर्तन गरेको थियो। यसको नाम त्यतिबेलाको सिएमएचकेको अभिभावक कम्पनी चाइना रिसोर्सेसबाट साभार गरिएको थियो।

अक्टोबर २००५ मा, यसलाई चाइना मोबाइलले अधिग्रहण गरी अप्रिल २००६ मा, यसको नाम चाइना मोबाइल पिपुल्स टेलिफोन कम्पनी लिमिटेड (चिनियाँ: 中國移動萬眾電話有限公司) मा परिवर्तन गरेको थियो। मार्च २००६ मा, यो चाइना मोबाइलको पूर्णरूपमा सहायक कम्पनी बनेको थियो।

डिसेम्बर २००८ मा, यसको नाम चाइना मोबाइल हङकङ कम्पनी लिमिटेडमा परिवर्तन गरी ब्राण्ड नाम पिपुल्स राखिएको थियो।

डिसेम्बर २०१२ मा, चाइना मोबाइल हङकङ कम्पनी लिमिटेडले संसारकै पहिलो चौथो पुस्ता रोमिङ सेवाको प्रक्षेपण गरेको थियो।

डिसेम्बर २०१३ मा,चाइना मोबाइल हङकङ कम्पनी लिमिटेडले आफ्नो नयाँ संयुक्त ब्राण्ड र यसको व्यावसायिक ब्रान्ड "एण्ड"को सुरूवात गरेको थियो।

## सेवा
जुन २०१७ सम्म, चाइना मोबाइल हङकङ कम्पनी लिमिटेडका ८० लाख भन्दा बढी ग्राहकहरू रहेका छन् जसले गर्दा यो हङकङको सबैभन्दा ठूलो मोबाइल सञ्जाल सञ्चालक बनेको छ। मे २०१८ सम्म, चाइना मोबाइल हङकङ कम्पनी लिमिटेडले चौथो र साढे चौथो पुस्ता, जिपिआरएस, एज जस्ता सेवाहरू प्रदान गर्दछ।

चाइना मोबाइलको एक सहायकको रूपमा, चाइना मोबाइल हङकङ कम्पनी लिमिटेडले हङकङ, मुख्यभूमि चीन र विश्वभरको भ्रमण गर्ने ग्राहकहरूका लागि सिमाना क्षेत्र वरिपरि मोबाइल सेवाहरूको एक शृङ्खला सुरू गरेको छ।

## गृह विस्तृत पट्टि
सन् २०१७ मा, चाइना मोबाइल हङकङ लिमिटेडले इण्टरनेट गति चयनको लागि तीनवटा योजनाहरूसँग गृह विस्तृत पट्टि सेवाको शुभारम्भ गरेको थियो।

## सन्दर्भ सामग्रीहरू
## बाह्य कडीहरू 
*आधिकारिक वेबसाइट

श्रेणी:हङकङका दूरसञ्चार कम्पनीहरू
एमटिएन इरानसेल

**एमटिएन इरानसेल** एसियाली राष्ट्र इरानको दूरसञ्चार प्रदायक कम्पनी हो। दक्षिण अफ्रिकाको अग्रणी बहुराष्ट्रिय दूरसञ्चार कम्पनी एमटिएन (४९%) र इरानको  इलेक्ट्रोनिक विकास कम्पनी (५१%) मिलेर संयुक्त पूँजी कम्पनीको रूपमा यसलाई सन् २००५ मा स्थापित गरेका थिए।

यसले इरानमा दोस्रो, तेस्रो र चौथो पुस्ता सञ्जाल सेवाहरू सञ्चालन गर्दै आइरहेको छ। आर्थिक वर्ष १९९२ मा ४.५ अर्ब अमेरिकी डलर राजस्व सङ्कलन गरेको थियो जसले गर्दा यो इरानको सबैभन्दा ठुलो कम्पनीहरूको सूचीमा ३२अौँ स्थानमा आएको थियो।

३ डिसेम्बर २०१४ मा, इरानसेलले आधिकारिक रूपमा इरानका ९ वटा सहरहरूमा ४ जी एलटीई सञ्जालको सुरूवात गरेको थियो। अनुमति पत्र राष्ट्रिय आधारमा दिइएको थियो जसले इरानको  समग्र भौगोलिक क्षेत्रहरू समावेश गर्दछ।

६ नोभेम्बर २००५ मा, इरानको सञ्चार तथा सूचना प्रविधि मन्त्रालय र रेडियो सञ्चार विनियमक आयोगले दोस्रो दूरसञ्चार प्रदायकको रूपमा कार्य सञ्चालन गर्नको लागि अनुमतिपत्र प्रदान गरेको थियो। इजाजतपत्र प्राप्त गरेको छोटो समयमै, इरानसेलले आफ्नो सञ्जाल पूर्णरूपमा विस्तार गरेको थियो। अनुमतिपत्र प्राप्त गरेको ९ महिना नबित्दै २८ अगष्ट २००६ मा, यसले आफ्नो सञ्जालको परीक्षण गरेको थियो। २१ अक्टोबर २००६ मा, इरानसेलले आफ्नो सञ्जाल राजधानी तेहरान, ताबरिन र मासहादमा आधिकारिक रूपमा सञ्चालनमा ल्याएको थियो। यसको सञ्जालले प्रयोगकर्ताहरूलाई उन्नत पुस्ताको विश्वव्यापी मोबाइल सञ्चार प्रणाली प्रदान गरेको थियो।

## सेयरधनीहरू
इरानस्लका स्थापना देखि हालसम्मनै दुईवटा शेयरधनीहरू छन् जसमा अग्रणी बहुराष्ट्रिय दूरसञ्चार कम्पनी एमटिएन (४९%) र इरानको  इलेक्ट्रोनिक विकास कम्पनी (५१%) पर्दछन्।

इरानको  इलेक्ट्रोनिक विकास कम्पनी (आइइडिसी) (५१%) का मुख्यतया दुईवटा शेयरधनीहरू छन्:

१) मोस्ताजाफान कोष

२)इरान इलेक्ट्रोनिक्स उद्योग, साइरनको रूपमा चिनिने

## इण्टरनेट दूरदर्शन
इरानसेलले आफ्ना ग्राहकहरूलाई इण्टरनेट दूर्दशन सेवा प्रदान गर्दछ। यो सेवा लेञ्ज एप जामक अनुप्रयोगको रूपमा उपलब्ध छ जसले प्रयोगकर्ताहरूलाई मनपर्ने चलचित्र, नाटक, दूर्दशन कार्यक्रम आदी प्रदान गर्दछ। यो अनुप्रयोग मार्फत  इरानसेलका प्रयोगकर्ताहरूले मनपर्ने सामग्रीहरू नि:शुल्क रूपमा  डाउनलोड गर्न सक्छन्। (फारसी विकि)

## आर्थिक सहयोग
इरानसेल निगमले, खेलकुद, व्यवस्थापन तथा प्रविधिलाई सहयोग गर्ने घोषण गरेको थियो र यसका साथसाथै इमाम खोमिनी राहत समिति, देशको कल्याणकारी सङ्गठन र इरान इस्लामिक गणतन्त्रको रेड क्रस समाजलाई पनस सहयोग गर्ने घोषण गरेको थियो। इरानी व्यवसायीक फुटबल लिगको प्रायोजन रहेको खाडी प्रमियर लिगलाई पनि प्रायोजन गरेको थियो जसको नाम इरानसेल कप राखिएको थियो।

## आलोचना
### प्रतिबन्ध
रेउटर्सको अनुसार, कम्पनीले संयुक्त राज्य अमेरिकाले लगाएको आर्थित प्रतिबन्धको बाबजुद पनि संयुक्त राज्य अमेरिकाको प्रविधिहरू प्राप्त गरेको थियो।

### मोबाइल वेब मूल्य निर्धारण
डिसेम्बर २०१४ मा इरानसेलले सेवा सञ्चालन मूल्यमा दोब्बरले वृद्धि गरेको थियो त्यसपछि केही प्रयोगकर्ताहरूले यसको विरोध सामाजिक सञ्जाल मार्फत गरेका थिए। ३१ डिसेम्बर २०१४ मा, कम्पनीले विरोध गर्ने प्रयोगकर्ताहरूलाई तिनिहरूको सिम कार्ड एकमुष्ठ रूपमा हटाइदिने निर्णय लिएको थियो।

### ग्राहकहरूको गोपनियताको चुहावट
इरानसेल यसको गोपनियता नीतिको लागि आलोचित हुँदै आइरहेको छ। जुलाई २०१६ मा,  एक एमटिएनको रूपमा चिनिने यन्त्रमानवले लाखौँ प्रयोगकर्ताहरूको निजी आँकडा सामाजिक सञ्जाल टेलिग्राममा चुहावट गरेको थियो।

## सन्दर्भ सामग्रीहरू 
## बाह्य कडीहरू 
*

श्रेणी:इरानका दूरसञ्चार कम्पनीहरू
सन मोबाइल

**सिङ हिदोह थोङ्सिन** (सिङ हिदोङको रूपमा पुनर्गठित), पहिला सिङ सिदि लुदुङ् सिङको रूपमा पनि चिनिने, एक मोबाइल सञ्जाल सञ्चालक ब्राण्ड हो र हङकङको अग्रणी दूरसञ्चार सेवा प्रदायक हो। यो हङकङ दूरसञ्चार र दूरसञ्चार डिजिटलको संयुक्त उद्यम हो।

सिङ सिदि लुदुङ् सिङ र सिन् सिसि ल्युडुङ डियानह्वाँ क्रमशः रूपमा सहायक र ब्राण्ड दुबै हो। सिन् सिसि ल्युडुङ डियानह्वाँ आफैं सिन् सिसि फाँजानको सहायक थियो। तथापि, सिन् सिसि फाँजानले सन् २०१३ मा आफ्नो उत्तराधिकारी सिएसएल सिङ सिदि लुदुङ् सिङलाई सेयर बिक्री गरेको थियो।  ब्राण्ड सिङ सिदि लुदुङ् सिङ सन् २०१४ सम्म सक्रिय थियो र त्यहि वर्षमा यसलाई सिङ हिदोङ थोङ्सिनमा परिवर्तन गरिएको थियो। तर कानुनी व्यक्तित्व सिङ सिदि लुदुङ् सिङ सन् २००८ मा पुन: सक्रिय नभइञ्जेल एक पटक निष्क्रिय भएको थियो। संयुक्त उद्यमको रूपमा सिङ सिदि लुदुङ् सिङ र अङ्कीय दूरसञ्चारको निष्क्रिय अवधिको समयमा, ब्राण्डलाई सिङ सिदि लुदुङ् सिङ सहायक कम्पनीद्वारा सञ्चालन गरिएको थियो।

## इतिहास
सन् १९९८ मा सिङ सिदि लुदुङ् सिङको सुरुवात गरिएको थियो र सुरुमा यसको नियन्त्रण  सिन् सिसि ल्युडुङ डियानह्वाँले गरेको थियो जून सन् १९९५ मा स्थापनन गरिएको थियो। ब्राण्डको रूपमा सिङ सिदि लुदुङ् सिङ सन् १९९७ मा सुरु गरिएको थियोे। सिङ सिदि लुदुङ् सिङ सन् २००३ मा निष्क्रिय बनेको थियो र ब्राण्डलाई सिन् सिसि ल्युडुङ डियानह्वाँले प्रत्यक्ष रूपमा सञ्चालन गरेको थियो। सिन् सिसि ल्युडुङ डियानह्वाँ सन् १९९६ देखि निजी सञ्चार सेवाहरूको अनुमतिपत्र प्राप्त संस्था पनि हो।

मार्च २००६ मा, सिन् सिसि ल्युडुङ डियानह्वाँ र हङकङ सिएसएल लिमिटेड समायोजन भई नयाँ मध्यवर्ती नियन्त्रक कम्पनी सिएसएल न्यू वर्ल्ड मोबिलिटी को स्थापना भएको थियो जसको सेयर धनी अष्ट्रेलियाली दूरसञ्चार कम्पनी टेलेष्ट्रा (७६.४%) र न्यू वर्ल्ड मोबाइल (२३.६%) रहेका थिए। सिङ सिदि लुदुङ् सिङ नियन्त्रक कम्पनीको मोबाइल सेवा ब्राण्डहरू मध्ये एक बनेको थियो।
अक्टोबर २००७ मा, सिङ सिदि लुदुङ् सिङले यसको २३.६% भाग मध्यवर्ती नियन्त्रक कम्पनी सिङ सिदि लुदुङ् सिङको अभिभावक कम्पनी सिन् सिसि फाँजानलाई बेचेको थियो।

सन् २००८ मा, सिन् सिसि ल्युडुङ डियानह्वाँ नाम सिएसएल लिमिटेडमा परिवर्तन गरिएको थियो। सिङ सिदि लुदुङ् सिङ सोही वर्ष सन् २००८ मा, निष्क्रियताबाट फर्किएको थियो र जसको ६०% भाग सिएसएल लिमिटेडले सन् २००८-०९ आर्थिक वर्ष सम्म अधिग्रहण गरेको थियो। यस सिङ सिदि लुदुङ् सिङको बाँकी सम्पत्ति सन् २००८ मै अङ्कीय रसञ्चार अधिग्रहण गरेको थियो। डिसेम्बर २०१३ मा,सिन् सिसि फाँजान र टेलेष्ट्राले, सिएसएल सिङ सिदि लुदुङ् सिङ सम्पूर्ण सम्पत्ति हङकङ दूरसञ्चारलाई बिक्री गरेको थियो। कारोबार पश्चात्, हङकङ दूरसञ्चार सिङ सिदि लुदुङ् सिङ सिएसएल मोबाइल, पिसिसिडब्ल्यू मोबाइल र अन्य ब्राण्डहरूको मालिकको रूपमा रहेको छ।

## सिङ हिदोङ थोङ्सिन 
२५ सेप्टेम्बर २०१४ मा, हङकङ दूरसञ्चारले आफ्ना सहायक कम्पनीलाई सन मोबाइल लिमिटेडको रूपमा पुनर्स्थापना गरेसँगै सिङ सिदि लुदुङ् सिङ हङकङ दूरसञ्चारबाट बाहिर जान (त्याग्न) असमर्थ बनेको थियो। कम्पनीलाई संयुक्त रूपमा हङकङ दूरसञ्चारले नियन्त्रण गरेको थियो।

## सन्दर्भ सामग्रीहरू 
## बाह्य कडीहरू 
* 
* पुरानो वेबसाइट

श्रेणी:हङकङका दूरसञ्चार कम्पनीहरू
वाइ ट्राइब

**वाइ ट्राइब** () दक्षिण एसियाली राष्ट्र पाकिस्तानमा आधारित एक इण्टरनेट सेवा प्रदायक कम्पनी हो जसले तेस्रो तथा साढे चौथो पुस्ता सञ्जालको सञ्चालन गर्ने गर्दछ। यसले पाकिस्तानका चारवटा प्रमुख सहरहरू जस्तै इस्लामाबाद, रावलपिण्डी, लाहोर र कराचीमा सेवा सञ्चालन गर्दछ। वाइ-ट्राइब पाकिस्तान, दक्षिण एसिया र मध्य पूर्वमा उन्नत दीर्घकालीन सञ्जाल सेवाको प्रक्षेपण गर्ने पहिलो प्रदायक हो। उन्नत दीर्घकालीन सेवा हाल लाहोर र कराचीमा मात्र उपलब्ध छ र यसले अन्य स्थानहरूमा पनि यस सञ्जाललाई विस्तार गर्ने योजना बनाएको छ। 

## इतिहास 
कम्पनीको स्थापना अप्रिल २००७ मा भएको थियो। सन् २००९ मा वाइ-ट्राइब समूहलाई कतारको बहुराष्ट्रिय अग्रणी दूरसञ्चार कम्पनी कतार दूरसञ्चार (हाल उरिदू)ले नियन्त्रण गरेको थियो र लगत्तै यसले पाकिस्तानमा यसका विशाल सेवाहरूको सुरुवात गरेको थियो। पाकिस्तानमा, यसले चारवटा प्रमुख सहरहरू जस्तै इस्लामाबाद, रावलपिण्डी, लाहोर र कराचीमा सेवा सञ्चालन गर्दछ।

वाइ-ट्राइब इङ्ल्यान्ड र वेल्सको अधिकारपत्र लेखापाल संस्थानद्वारा अनुमोदित रोजगारदाताको रूपमा स्वीकृत प्राप्त गर्ने पाकिस्तानको दुई दूरसञ्चार कम्पनीहरू मध्ये एक हो। 

## एचबी समूहद्वारा अधिग्रहण 
मार्च २०१६ मा, वाइ ट्राइबलाई ओरिदु मार्फत एचबी समूहले अधिग्रहण गरेको थियो जसले गर्दा ओरिदुले आफ्नो सबै ध्यानहरू दूरसञ्चार सेवा क्षेत्रमा केन्द्रित गरेको थियो र यो पछि पाकिस्तानको गृह विस्तृत पट्टि इण्टरनेट सेवा प्रदायक बजारबाट निस्किएको थियो। सिटी समूहले ओरिदुको तर्फबाट वाइ ट्राइबको बिक्रीका लागि सल्लाह दिएको थियो।

## सन् २०१६-हाल 
एचबी समूहले वाई ट्राइबको अधिग्रहण गरेको तीन महिनाभित्रमा यसले पाकिस्तान भरको आवृत्ति व्याण्डविथलाई दोब्बर गरी आफ्नो ग्राहकहरूको अनुभवलाई सुधार गर्न ठूलो लगानी गरेको छ। अगष्ट २०१६ सम्ममा स्तरवृद्धि पाकिस्तानमा सम्पूर्ण वाइ ट्राइबको सञ्जालमा सम्पन्न भइसकेको थियो।

नोभेम्बर २०१६ मा, व्यवस्थापनले यसको सेवाहरूको स्तर वृद्धि गर्न चौथो पुस्ता दीर्घकालीन गृह विस्तृत पट्टिमा लगानी गर्ने विचार गरेको। पछि वाई ट्राइब विभागले तेस्रो पुस्ता सञ्जाल वा चौथो पुस्ता सञ्जाललाई छोडि साढे चौथो पुस्ता दीर्घकालीन उन्नत सञ्जाल अपनाउने घोषण गरेको थियो।

फेब्रुअरी २०१७ मा, वाइ ट्राइबले यसको सम्पूर्ण सञ्जाललाई वाइम्याक्सबाट उन्नत दीर्घकालीन सञ्जाल (साढे चौथो पुस्ता)मा  स्तर वृद्धि गर्नका लागि चिनियाँ प्रविधि कम्पनी हुवावेसँग सम्झौता गरेको घोषण गरेको थियो जुन विश्वको सबैभन्दा उन्नत विस्तृत पट्टि प्रविधि हो। यो तैनाथी दक्षिण एसिया र मध्ये पूर्वमा पहिलो यस्तो सञ्जाल हो जुन साढे चौथो पुस्ता वा उन्नत दीर्घकालीन सञ्जालमा ३.५ गिगाहर्ज (३५०० मेगाहर्ज) व्याण्डमा सञ्चालित छ।

नयाँ साढे चौथो पुस्ता उन्नत दीर्घकालीन सञ्जाल हुवावेका उपकरणहरूको प्रयोग गरी वाइ ट्राइबको प्रधान कार्यालय इस्लामाबादमा स्थापित गरिएको थियो जससँग वाइ-ट्राइबलले १५ मिलियन अमेरिकी डलरको सम्झौतामा हस्ताक्षर गरेको थियो जस अनुरूप हुवावेले पाँच सहरहरू, जस्तै इस्लामाबाद, रावलपिण्डी, कराची, लाहोर, र फैसलाबाद सेवा सञ्चालन गरेको थियो।

सेप्टेम्बर २०१७ मा, तालिका अनुसार, वाइ ट्राइबले पाकिस्तानमा यसको साढे चौथो पुस्ता दीर्घकालीन उन्नत सञ्जाल सेवा सुरू गरेको थियो।

अक्टोबर २०१७ मा, वाइ ट्राइबले पाकिस्तानको पहिलो एक टेराबाइट प्याकेज पेश गरेको थियो, जसले स्थानीय उपभोक्ताहरूको ध्यान आकर्षण गरेको थियो।

## सन्दर्भ सामग्रीहरू 
## बाह्य कडीहरू 
* वाइ ट्राइब पाकिस्तान 

श्रेणी:पाकिस्तानका इन्टरनेट सेवा प्रदायकहरू
टेन्सेन्ट भिडियो

**टेन्सेन्ट श्रव्य दृश्य** (); (परम्परागत चिनियाँ: 騰訊視頻); (पिन्यिन: Téngxùn Shìpín), एक चिनियाँ श्रव्य दृश्य प्रवाह वेबसाइट हो जसलाई प्रख्यात चिनियाँ इण्टरनेट कम्पनी टेन्सेन्टको नियन्त्रणमा रहेको छ। मार्च २०१९ को अनुसार, यसमा ९०० मिलियन मासिक सक्रिय प्रयोगकर्ता रहेका छन् र ८९ मिलियन ग्राहकहरू रहेका छन्। सन् २०१७ सम्ममा टेन्सेन्ट श्रव्य दृश्यले अनुमानित १८.३ बिलियन युवान राजस्व सङ्कलन गरेको छ।

अप्रिल २०११ मा, टेन्सेन्ट श्रव्य दृश्यलाई परीक्षण गरिएको थियो जसले मूल टेन्सेन्ट पोडकाष्ट, टेन्सेन्ट क्युक्यु डोमेन नामको प्रयोग प्रयोग गरेको थियो। त्यसपछि यसलाई आधिकारिक रूपमा एक स्वतन्त्र डोमेनको साथ सुरु गरिएको थियो। टेन्सेन्ट श्रव्य दृश्य अनलाइनमा माग भएका श्रव्य दृश्य र दूरदर्शन प्रसारणलाई वृहत् सामग्री सहित समर्थन गर्दछ र सूची व्यवस्थापन, श्रव्य दृश्य आवाज प्रवर्धन, र रङ्ग गुणस्तर समायोजन तथा अन्य कार्यात्मक सेवाहरू प्रदान गर्दछ।

टेन्सेन्ट श्रव्य दृश्यको नयाँ उत्पादनको रणनीति मूल सामग्रीको विकास, वास्तविक कार्यक्रमको समर्थन, गृह-निर्मित नाटक, सुक्ष्म-चलचित्र, र छोटो चलचित्र प्रतियोगिता र समर्थन योजनामा केन्द्रित छ।

जुलाई २०१७ मा, टेन्सेन्ट श्रव्य दृश्य चीनको सबैभन्दा ठूलो दूरदर्शन निर्माता, टिसिएल मार्फत श्रव्य दृश्य सामग्री सुविधाको सुरुवात गरेको थियो।

अक्टोबर २०१७ मा, टेन्सेन्ट श्रव्य दृश्यले ६५.२ बिलियन रिङ्गेट (९.८७ बिलियन अमेरिकी डलर) राजश्व सङ्कलन गरेको थियो जसमा अघिल्लो वर्षमा भन्दा ६१% ले राजश्वमा वृद्धि भएको थियो। 

सेप्टेम्बर २०१७ मा, विश्वव्यापी एप स्टोर र गुगल प्ले ष्टोरमा सबैभन्दा ठूलो संयुक्त राजस्वका साथ शीर्ष ३० मोबाइल अनुप्रयोगहरू मध्येको ८ चिनियाँ गैर खेल अनुप्रयोगहरू मध्येको एक मात्र अनुप्रयोग बन्न सफल भएको थियो।

अक्टोबरमा, चीनमा आइओएस राजस्वको साथ, टेन्सेन्ट श्रव्य दृश्य सबैभन्दा ठूलो विश्वव्यापी बलियो मासिक आम्दानीको साथ शीर्ष १५ अनुप्रयोगहरू मध्ये एक बनेको थियो।

एप एनीको तथ्याङ्कका अनुसार, टेन्सेन्ट श्रव्य दृश्यले मासिक सक्रिय प्रयोगकर्ताहरूको आधारमा अक्टोबर २०१७ मा चीनमा आइओएस मनोरञ्जन अनुप्रयोगहरूको रूपमा पहिलो स्थान ओगट्न सफल भएको थियो। टेन्सेण्ट भिडियो मोबाइल उपकरणहरूमा प्रति दिन १४० मिलियन स्वतन्त्र उपकरणहरूमा औसतमा रूपमा पुगेको छ। यो दोस्रो उच्च कम्पनीको तुलनामा १.१२ मिलियन बढी उपकरणहरूको साथ पहिलो स्थानमा रहेको छ।

## समयरेखा 
१) जुन २०११ मा, टेन्सेन्ट श्रव्य दृश्य वृत्तचित्र च्यानल आधिकारिक रूपमा सुरू गरिएको थियो।

२) अगष्ट २०१२ मा, टेन्सेन्ट श्रव्य दृश्यमम दैनिक अौसत प्रसारण २०० मिलियन पुगेको थियो। 

३) १७ अप्रिल २०१३ मा, टेन्सेन्ट श्रव्य दृश्यको पहिलो बेलायती नाटक "ह्याप्पी लभर्स" स्वतन्त्र रूपमा तिनिहरूको वेबसाइट प्रसारण गरिएको थियो।

४) २७ अप्रिल २०१३ मा, टेन्सेन्ट श्रव्य दृश्यले बीबीसी वर्ल्डवाइड, आइटिभी स्टुडियो, फ्रिमेण्टल मिडिया, अल३मिडिया इण्टरनेसनल तथा एण्डिमोल लगायतका छ वटा प्रमुख कम्पनीहरूसँग चीनमा सबैभन्दा ठूलो बेलायती नाटक स्रोत बन्नका लागि सम्झौता नजिक पुगेको थियो

५) ३ जून २०१३ मा, टेन्सेन्ट श्रव्य दृश्यद्वारा बेलायती दूरदर्शन च्यानलको सुरुवात गरिएको थियो जुन चाहिँ चीनको पहिलो बेलायती नाटक प्रसारण मञ्च हो।

६) अगष्ट २०१९ मा, तुफानका कारण सेण्डोङ प्रदेश डुवानमा परेको थियो। टेन्सेन्ट श्रव्य दृश्यको एक श्रव्य दृश्यको प्रतिलिपि गलत भएको थियो जसमा तुफानले गर्दा प्रदेशका सबै मानिसहरू मारिएको बताइएको थियो जसले विवाद उत्पन्न गराएको थियो। कम्पनीले घटना पछि माफी मागेको थियो।

## सन्दर्भ सामग्रीहरू 
## बाह्य कडीहरू 
* 腾讯视频
* विटिभी

श्रेणी:टेन्सेन्ट
श्रेणी:भिडियो साझेदारी सेवाहरू
जोहो निगम

**जोहो निगम** एक भारतीय सफ्टवेयर विकास कम्पनी हो। जोहो निगमको कार्य वेब आधारित व्यापारी उपकरण र सूचना प्रविधिमा केन्द्रित छ जसमा कार्यालय उपकरण सुट, इण्टरनेट सम्बन्धित व्यवस्थापन मञ्च र सूचना प्रविधि व्यवस्थापन सफ्टवेयरहरू समावेश छन्।

कम्पनी सन् १९९६ मा श्रीधर भेम्बु र टोनी थोमसद्वारा प्लिसेण्टन क्यालिफोर्नियामा स्थापना गरिएको थियो भने यसका कार्यलयहरू ७ वटा देशहरूमा छरिएर रहेका छन्। यसको विश्वव्यापी प्रधान कार्यालय भारतको चेन्नईमा अवस्थित छ।

## इतिहास 
सन् १९९६ देखि २००९ सम्म, यस कम्पनीलाई एड्भेण्ट नेट निगम भनिन्थ्यो। एड्भेण्ट नेटले जून २००१ मा यसको सञ्चालनलाई जापानमा पनि पुर्‍याएको थियो। जोहो सिआरएम सन् २००५ मा सार्वजनिक गरिएको थियो। सन् २००७ मा, जोहोले जोहो डक्स र जोहो मिटिङको सार्वजनिक गरेको थियो। सन् २००८ मा, चलानी तथा डाँक अनुप्रयोगहरूको थप गरेको थियो र सोही वर्षको अगष्ट महिनामा, १० लाख प्रयोगकर्ता समक्ष सेवा पुर्‍याइसकेको दावी गरेको थियो। 

सन् २००९ मा, कम्पनीको नाम एड्भेण्ट नेटबाट परिवर्तन गरी जोहो निगममा सारिएको थियो। 

कम्पनी अन्य बाहिरी कोष विनानै सुरुवात तथा वृद्धि भएको थियो। यो पूर्ण निजी स्वामित्वमा रहेको कम्पनी हो।

कम्पनीका सह संस्थापक तथा प्रमुख कार्यकारी अधिकृत श्रीधर भेम्बुले सन् २०१६ को एक अन्तरवार्तामा, यस्तो खाले लगानीहरूसँग सम्बन्धित वित्तीयकरणले कम्पनीमा कोष लगानीको प्रतिफलमा अत्यधिक दबाब दिने र कम्पनी केही रकमहरू गुमाउने भएकाले जोहो बाहिरी कोषहरूबाट टाढा रहेको जानकारी दिएका थिए। पहिलो जोहोको सम्मेलन, जोहोलिक्स, सन् २०१२ मा सुरुवात गरिएको थियो।

सन् २००५ देखि प्रत्येक वर्ष, जोहोले थप अनुप्रयोगहरूको सार्वजनिक गर्दै आइरहेको छ र सन् २०१७ मा, जोहोले जोहो वानको सार्वजनिक गरेको थियो।

## अवस्थिति 
जोहोको प्रधान कार्यालय तमिलनाडु राज्यको चेन्नईमा अवस्थित छ। सन् २०१९ सम्ममा, विश्व भरि यसको कार्यालय १२ वटा रहेका छन्। अमेरिकामा यसको कार्यालय क्यालिफोर्निया राज्यमा रहेको छ जसमा सन् २०२१ सम्ममा अष्टिन  यसको अध्ययन तथा विकास केन्द्र पनि चेन्नईमै अवस्थित छ। जोहोको तमिल नाडु राज्यको तिरूनेलभेली जिल्लाको तेनकासीबाट जोहो डेक्स नाम उत्पादनको विकास तथा सार्वजनिक गरिएको थियो। कम्पनीले चीन, सिङ्गापुर , जापानमा पनि सेवा सञ्चालन गर्दछ। यसको समर्थन सञ्चालन ठूलो भाग चेन्नईमा रहेको यसको कार्यालय मार्फत गरिन्छ। जोहोको क्षेत्रीय कार्यालय आन्ध्र प्रदेशको रेणीगुण्टा अवस्थित छ जहाँबाट यसले उक्त क्षेत्रको सेवा सञ्चालन गर्दछ।

## सन्दर्भ सामग्रीहरू 
श्रेणी:भारतका सफ्टवेयर कम्पनीहरू
श्रेणी:चेन्नईमा आधारित कम्पनीहरू